
Την Κυριακή 22 Νοεμβρίου η 6η Γιορτή Πορτοκαλιού στα Καλύβια Αγρινίου

[bookmark: _GoBack]Την Κυριακή 22 Νοεμβρίου 2026, τα Καλύβια Αγρινίου υποδέχονται κατοίκους και επισκέπτες στην 6η Γιορτή Πορτοκαλιού. Την εκδήλωση συνδιοργανώνουν ο Δήμος Αγρινίου, η Κοινότητα Καλυβίων, ο Σύλλογος Γυναικών Καλυβίων «Δήμητρα» και το Χορευτικό Τμήμα Καλυβίων.

Η γιορτή είναι αφιερωμένη στο πορτοκάλι, τον πολύτιμο καρπό της γης μας, που αποτελεί αναπόσπαστο κομμάτι της παραγωγικής, πολιτιστικής και κοινωνικής ταυτότητας του τόπου μας.

Με άρωμα πορτοκαλιού, χρώματα, μουσική, χορό και διάθεση γιορτής, τα Καλύβια υποδέχονται το κοινό σε μια εκδήλωση που έχει πλέον καθιερωθεί ως θεσμός για την περιοχή.

Γιατί το πορτοκάλι δεν είναι μόνο ο καρπός του τόπου μας. Είναι η ιστορία του, οι άνθρωποί του, οι μνήμες και η ζωντάνια του!

